b'\n_START_ARTICLE_\n\xc4\x8carlio Vilsono karas (filmas)\n_START_SECTION_\nSiu\xc5\xbeetas\n_START_PARAGRAPH_\nKongreso narys \xc4\x8carlis Vilsonas, viskio ir gra\xc5\xbei\xc5\xb3 pad\xc4\x97j\xc4\x97j\xc5\xb3 m\xc4\x97g\xc4\x97jas, gyvena ner\xc5\xabpestingo lobisto gyvenam\xc4\x85. Vienintel\xc4\x97 jo problema \xe2\x88\x92 i\xc5\xa1vengti prokurat\xc5\xabros, d\xc4\x97l vie\xc5\xa1o kokaino vartojimo. Tuo metu TSRS \xc4\xafveda savo armij\xc4\x85 \xc4\xaf Afganistan\xc4\x85. Sena Vilsono pa\xc5\xbe\xc4\xafstama politik\xc4\x97, gra\xc5\xbeuol\xc4\x97 D\xc5\xbeoana Hering, priver\xc4\x8dia j\xc4\xaf nuvykti \xc4\xaf Pakistan\xc4\x85, susitikti su \xc5\xa1alies prezidentu, bei aplankyti pab\xc4\x97g\xc4\x97li\xc5\xb3 stovyklas. Sukr\xc4\x97stas pamatyt\xc5\xb3 vaizd\xc5\xb3, Vilsonas nusprend\xc5\xbeia padaryti visk\xc4\x85, kas pad\xc4\x97t\xc5\xb3 afgan\xc5\xb3 pasiprie\xc5\xa1inimui. Ypa\xc4\x8d j\xc4\xaf domina galimyb\xc4\x97s kovoti su rus\xc5\xb3 mal\xc5\xabnsparniais Mi-24, kurie s\xc4\x97jo mirt\xc4\xaf Afganistane. Gr\xc4\xaf\xc5\xbe\xc4\x99s \xc4\xaf Va\xc5\xa1ington\xc4\x85, Vilsonas susitinka su C\xc5\xbdV karininku G. Avrakotu ir jo grupe. Kartu jie sukuria finansavimo ir ginkl\xc5\xb3 tiekimo Afganistano kovotojams schem\xc4\x85 (operacija \xe2\x80\x9eCiklonas\xe2\x80\x9c). Per kelerius metus finansavimo mastai nuo 5 mln. doleri\xc5\xb3 i\xc5\xa1auga iki 500 mln. U\xc5\xbe \xc5\xa1iuos pinigus perkami \xc5\xa1iuolaikiniai ginklai, tarp j\xc5\xb3 ir raketos FIM-92 Stingeriai, kuriais galima numu\xc5\xa1ti Mi-24._NEWLINE_Filmas baigiasi pesimistine gaida: po TSRS armijos i\xc5\xa1vedimo i\xc5\xa1 Afganistano, Kongresas nutraukia Afganistano programos finansavim\xc4\x85.\n_START_SECTION_\nFilmas Rusijoje\n_START_PARAGRAPH_\n2008 m. vasario prad\xc5\xbeioje tapo ai\xc5\xa1ku, kad Rusijoje \xc5\xa1is filmas nebus rodomas. BBC duomenimis, filmo teises nupirko Universal Pictures International (UPI) Russia. Kaip \xc5\xbeurnalistams paai\xc5\xa1kino UPI platinimo skyriaus vadov\xc4\x97 Vlada Jefimova, filmas buvo i\xc5\xa1imtas d\xc4\x97l \xe2\x80\x9efilmo kryptingumo\xe2\x80\x9c, kur TSRS parodyta ne i\xc5\xa1 pa\xc4\x8dios geriausios pus\xc4\x97s.'